**4η κινητικότητα - Σειρά εργαστηρίων με θέμα *“Happy schools: Positive Education for Well-Being and Life-Skills Development”*** *(****Χαρούμενα σχολεία: Εκπαίδευση για Προσωπική Ευημερία και Ανάπτυξη Δεξιοτήτων Ζωής) – 03/03/-08/03/2025 -* Βαρκελώνη**

*Από τις 3 μέχρι τις 8 Μαρτίου 2025, στο πλαίσιο του προγράμματος Erasmus+, πραγματοποιήθηκε κινητικότητα, σε συνεργασία με τον εκπαιδευτικό οργανισμό Europass Academy Barcelona. Το πρόγραμμα είχε θέμα το “χαρούμενο σχολείο”, μια επιτακτική ανάγκη στην εποχή της μαθησιακής κρίσης, του ολοένα αυξανόμενου αλφαβητισμού και των ανισοτήτων. Το χαρούμενο σχολείο, το σχολείο που “ανθίζει” και ευημερεί, μπορεί να είναι οποιοδήποτε σχολείο, “παρασύροντας” μαζί του στην ευτυχία, άτομα (παιδιά και εκπαιδευτικούς) και κοινότητες.*

*Για κάποια παιδιά το σχολείο είναι το πιο χαρούμενο κομμάτι της μέρας τους, το πιο υγιές περιβάλλον που θα βρεθούν. Επιπλέον ο σύγχρονος κόσμος έχει ανάγκη υγιείς ανθρώπους, που μπορούν να προσφέρουν στη δημιουργία μιας κοινωνίας που ευημερεί. Γι’ αυτό είναι πια επιτεκτική ανάγκη τα σχολεία να μετρούν την ευτυχία και όχι μόνο τις επιδόσεις.*

Η εκπαιδευτικός Νικολέττα Γιαννήτσαρου πήρε μέρος στη σειρά βιωματικών εργαστηρίων του οργανισμού Europass Academy Barcelona, με σκοπό να ενημερωθεί για τη σύγχρονη τάση των σχολείων προς την ευτυχία, να δοκιμάσει τεχνικές και να ανταλλάξει απόψεις και εμπειρίες με εκπαιδευτικούς από σχολεία διαφορετικών χωρών, με παρόμοιες ή διαφορετικές συνθήκες και υπόβαθρο. Μελετήθηκαν, πρώτα θεωρητικά και στη συνέχεια στην πράξη, διάφορα μοντέλα προαγωγής του Well Being. Οι εφαρμογές ξεκίνησαν από τον χώρο του οργανισμού για να επεκταθούν στη συνέχεια στην πόλη της Βαρκελώνης, σε πάρκα, μουσεία, πλατείες και στους χώρους του Universitat de Barcelona και εξετάστηκε η ενσωμάτωση των “χαρούμενων” δραστηριοτήτων στο πλαίσιο διαφορετικών μαθημάτων και δράσεων του σχολείου.

Δράσεις όπως ο κύκλος της ευγνωμοσύνης, οι στρατηγικές οπτικοποίηση της σκέψης, η εξερεύνηση με τις 5 αισθήσεις, η αξιοποίηση εφαρμογών ΤΠΕ, εντάχθηκαν στο σχέδιο δράσης που εκπονήθηκε στο τέλος των δραστηριοτήτων, σύμφωνα με τις ιδιαίτερες ανάγκες του κάθε σχολείου. Η κινητικότητα ήταν καθ’όλα επιτυχής και με θετική επιρροή στην επίτευξη των στόχων της σχολικής μας μονάδας.

A group of people walking on a path

AI-generated content may be incorrect. A group of people holding up paper

AI-generated content may be incorrect.